Са Седмом банијском дивизијом учествовао је у бици на Сутјесци 1943. године. Од јануара 1944. године, био је заменик политичког комесара Корпуса народне одбране Југославије. Од априла до јуна 1944. године, био је политички комесар 28. славонске дивизије. Од јуна 1944, био је начелник за организациона партијска питања у Главној политичкој управи Југословенске армије и на тој се дужности налазио све до 1950. године. Тада је преведен у резерву у чину генерал-мајора.